देशभर में क्रिकेटप्रेमियों ने मनाई दिवाली  
सारे देश में आतिशबाजी का ऐसा दौर चला, जिसने कानों के पर्दे फाड़ देने में कोई कसर नहीं छोड़ी...
धोनी के जियालों के मुंबई में जीतने की देर थी कि सारे देश में पहली बार अप्रैल माह में ही दिवाली मन गई... जैसे ही कप्तान ने जीत का छक्का मारा, सारे मुल्क में ही नहीं, दुनिया के कोने-कोने में इस मैच को उत्सुक निगाहों से देख रहे करोड़ों भारतीय खुशी से उछल पड़े... सभी जगह आतिशबाजी का ऐसा दौर चला, जिसने कानों के पर्दे फाड़ देने में कोई कसर नहीं छोड़ी...  दिल्ली, मुंबई, कोलकाता, बेंगलुरू, अहमदाबाद, हैदराबाद, चंडीगढ़, चेन्नई, भोपाल, जयपुर, रांची, पटना और लखनऊ से मिली खबरों के मुताबिक विश्वकप में श्रीलंका पर भारत की जीत के बाद क्रिकेट प्रेमियों ने सड़कों पर उतरकर पटाखे छोड़े... क्रिकेट प्रेमी 'चक दे इंडिया' के नारे लगाते हुए विजय जुलूस निकाल रहे थे, जिसमें युवाओं के साथ-साथ बच्चे, महिलाएं एवं बुजुर्ग भी शामिल थे...